b'\n_START_ARTICLE_\nFritz Wotruba\n_START_PARAGRAPH_\nFritz Wotruba (Be\xc4\x8d, 1907. - Be\xc4\x8d, 1975.) bio je austrijski kipar i likovni umjetnik, poznat po svojim monumentalnim figurama pretpovijesnih i krajnje pojednostavljenih oblika.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Be\xc4\x8du 1907. kao najmla\xc4\x91e od osmero djece u obitelji bohemijskog kroja\xc4\x8da Adolfa i majke Marie, podrijetlom Ma\xc4\x91arice (ro\xc4\x91. Kocsi). Prema autobiografiji Eliasa Canettija, otac Adolf bio je alkoholi\xc4\x8dar i \xc4\x8desto tukao svoju djecu i suprugu. Najstariji brat bio je uhi\xc4\x87en zbog neuspjele plja\xc4\x8dke i ubijen u zatvoru\xc2\xa0\xc2\xbbStein\xc2\xab\xc2\xa0na Dunavu. Zbog kriminalne pro\xc5\xa1losti trojice starije bra\xc4\x87e, Fritz je bio promatran od strane mjesne policije, \xc5\xa1to je kasnije ostavilo traga u njegovu pona\xc5\xa1anju.'